Η **Ζωή Κωνσταντοπούλου** (Αθήνα, 8 Δεκεμβρίου 1976) είναι Ελληνίδα πολιτικός, νομικός, δικηγόρος, ιδρύτρια και πρόεδρος της Πλεύσης Ελευθερίας, βουλευτής και πρώην Πρόεδρος της Βουλής των Ελλήνων.

Βιογραφικά στοιχεία
-------------------

Η Ζωή Κωνσταντοπούλου γεννήθηκε στις 8 Δεκεμβρίου 1976, στην Αθήνα. Είναι κόρη του πρώην προέδρου και βουλευτή του Συνασπισμού Νίκου Κωνσταντόπουλου και της δημοσιογράφου και πρώην προέδρου του Εθνικού Συμβουλίου Ραδιοτηλεόρασης, Λίνας Αλεξίου.

### Σπουδές

Φοίτησε στα Εκπαιδευτήρια Κωστέα-Γείτονα του Δήμου Παλλήνης. Σπούδασε Νομικά, στο τμήμα Νομικής της Νομικής Σχολής του Εθνικού και Καποδιστριακού Πανεπιστημίου Αθηνών, από όπου έλαβε το πτυχίο της. Κατά τα φοιτητικά της χρόνια υπήρξε μέλος του ΔΣ του Συλλόγου Φοιτητών Νομικής, του Κεντρικού Συμβουλίου της ΕΦΕΕ και της Ευρωπαϊκής Ένωσης Φοιτητών Νομικής (ELSA). To 1999-2000, έκανε το μεταπτυχιακό της (LLM) στη Νομική Σχολή της Σορβόννης, με αντικείμενο το Ευρωπαϊκό Ποινικό Δίκαιο και την Αντεγκληματική Πολιτική στην Ευρώπη. Το 2001-2002, έλαβε δεύτερο μεταπτυχιακό (LLM) από τη Νομική Σχολή του Πανεπιστημίου Columbia, στη Νέα Υόρκη, με ειδίκευση στα Ανθρώπινα Δικαιώματα και το Ποινικό Δίκαιο, εθνικό και διεθνές.

#### Δικηγορία

Από το 2003, ασκεί μάχιμη δικηγορία στον τομέα του ποινικού δικαίου και του Διεθνούς Ποινικού Δικαίου, και έχει χειριστεί υποθέσεις που απασχόλησαν την κοινωνία και την κοινή γνώμη. Υπήρξε μέλος επιτροπής του ΔΣΑ που το 2003, συνέταξε και υπέβαλε στον Εισαγγελέα του Διεθνούς Ποινικού Δικαστηρίου, μήνυση για διεθνή εγκλήματα που διαπράχθηκαν από Βρετανούς αξιωματούχους στο Ιράκ. Την περίοδο 2007-2012, ήταν πρόεδρος της Επιτροπής Νέων Ποινικολόγων της Διεθνούς Ένωσης Ποινικού Δικαίου (AIDP). Είναι μέλος του Δικηγορικού Συλλόγου της Νέας Υόρκης (Member of New York City Bar Association) και μέλος του Δικηγορικού Συλλόγου Αθηνών.

Πολιτική δραστηριότητα
----------------------

### ΣΥΡΙΖΑ

Στις ευρωεκλογές του 2009, συμμετείχε στο ψηφοδέλτιο του Συνασπισμού Ριζοσπαστικής Αριστεράς σε μη εκλόγιμη θέση. Στις εκλογές του Μαΐου του 2012, εξελέγη βουλευτής στην Α΄ Αθήνας, ερχόμενη πρώτη σε ψήφους από τους υποψηφίους του κόμματός της για την συγκεκριμένη εκλογική περιφέρεια. Επανεξελέγη με λίστα στις επαναληπτικές εκλογές. Στις εκλογές του Ιανουαρίου του 2015, εξελέγη στην Α΄ Αθηνών. Ως βουλευτής, συμμετείχε σε διάφορες επιτροπές, μεταξύ των οποίων και αυτή που ανέλαβε τη «διενέργεια προκαταρκτικής εξέτασης κατά του πρώην Υπουργού, Γιώργου Παπακωνσταντίνου, σχετικά με την υπόθεση του ψηφιακού δίσκου ηλεκτρονικών αρχείων της Τράπεζας HSBC».

### Πρόεδρος της Βουλής των Ελλήνων

Η Ζωή Κωνσταντοπούλου μετά το αποτέλεσμα του "ΟΧΙ" στο ελληνικό δημοψήφισμα του 2015, μπροστά από την Ελληνική Βουλή στο Σύνταγμα, Αθήνα
Στις 6 Φεβρουαρίου του 2015, η Ζωή Κωνσταντοπούλου εξελέγη Πρόεδρος της Βουλής των Ελλήνων με κοινοβουλευτική πλειοψηφία-ρεκόρ (235 ψήφους σε σύνολο 298 παρόντων). Έγινε η νεαρότερη Πρόεδρος στην ιστορία του Κοινοβουλίου. Υποστήριξε το «ΟΧΙ» στο δημοψήφισμα του Ιουλίου 2015. Ως πρόεδρος της Βουλής, υποστήριξε τα δικαιώματα των γυναικών και την ισότητα φύλων.  Κατά την προεδρία της, τον Απρίλιο του 2015, συγκροτήθηκε η Επιτροπή Αλήθειας Δημοσίου Χρέους, η οποία εξέδωσε δύο Προκαταρκτικά Πορίσματα, τον Ιούνιο 2015, όπου χαρακτηριζόταν παράνομο το μνημονιακό δημόσιο χρέος της Ελλάδας και αξιωνόταν η δυνατότητα κυριαρχικής αποκήρυξής του και τον Σεπτέμβριο 2015, που χαρακτήριζε παράνομο το 3ο Μνημόνιο. Προέδρευσε μεταξύ άλλων στην Επιτροπή για τη διεκδίκηση των γερμανικών οφειλών (πολεμικών αποζημιώσεων, επανορθώσεων, αποπληρωμής του κατοχικού δανείου, επιστροφής των κλεμμένων αρχαιολογικών θησαυρών) και εκπροσώπησε την Επιτροπή στο Παγκόσμιο Διακοινοβουλευτικό Φόρουμ κατά της Γενοκτονίας, στο Ερεβάν Αρμενίας, από όπου εκδόθηκε Διακήρυξη με αναγνώριση της Γενοκτονίας των Ποντίων, των Ελλήνων της Μικράς Ασίας και των Ασσυρίων (Απρίλιος 2015).

### Λαϊκή Ενότητα

Μετά τη σύναψη δανειακής σύμβασης από την πρώτη κυβέρνηση Τσίπρα, η Ζωή Κωνσταντοπούλου αποχώρησε από το κόμμα και κατέβηκε στις εκλογές του Σεπτεμβρίου 2015 ως υποψήφια με τη νεοσυσταθείσα Λαϊκή Ενότητα, η οποία έλαβε 2,9%, αποτυγχάνοντας να αποκτήσει κοινοβουλευτική εκπροσώπηση. Στο αξίωμα του Προέδρου της Βουλής τη διαδέχτηκε ο Νίκος Βούτσης.

### Πλεύση Ελευθερίας

Τον Απρίλιο του 2016 ανακοίνωσε την ίδρυση νέου κόμματος με το όνομα *Πλεύση Ελευθερίας.* Κατά την παρουσίαση του κόμματος, η Ζωή Κωνσταντοπούλου σημείωσε πως: *«δημιουργούμε ένα κόμμα, που θέλουμε να αποτελέσει συστατικό κύτταρο ενός κινήματος κι ενός μετώπου, στο οποίο θα συναντηθούμε με κινηματικές, κοινωνικές και πολιτικές δυνάμεις, με τις οποίες θα μας συνδέουν κοινές αφετηρίες, αξίες και στόχοι».* Από τις εκλογές Ιουνίου 2023 και έπειτα, η *Πλεύση Ελευθερίας*, αποτελεί κοινοβουλευτικό κόμμα. 

#### Ευρωεκλογές και Εθνικές Εκλογές 2019

Η Πλεύση Ελευθερίας, στις ευρωεκλογές της 26ης Μαΐου 2019 για την ανάδειξη του Ευρωπαϊκού Κοινοβουλίου, έλαβε 90.927 ψήφους και *ποσοστό 1,61%*, φέρνοντας το κόμμα στην 8η θέση, ανάμεσα στα 40 κόμματα που συμμετείχαν. Λίγες μέρες αργότερα, στις 29 Μαΐου, η επικεφαλής του κόμματος ανακοίνωσε την πρόθεσή της να συμμετάσχει στις επερχόμενες βουλευτικές εκλογές της 7ης Ιουλίου, όπου κατάφερε να λάβει *ποσοστό 1,47%.*

#### Εθνικές Εκλογές 2023

Η Πλεύση Ελευθερίας, στις ελληνικές βουλευτικές εκλογές της 21ης Μαΐου 2023, έλαβε ποσοστό 2,89% (170.424 ψήφους), ερχόμενη στην 7η θέση, εκτός Bουλής. Ένα μήνα αργότερα, στις βουλευτικές εκλογές της 25ης Ιουνίου 2023, έλαβε ποσοστό 3,17% (165.210 ψήφους), ερχόμενη στην 8η θέση και τελευταία εντός Bουλής, βγάζοντας 8 βουλευτές.

Η Ζωή Κωνσταντοπούλου, ορκίστηκε εκ νέου ως βουλευτής για την εκλογική περιφέρεια Β1΄ Βορείου Τομέα Αθηνών, στις 3 Ιουλίου 2023.

Πολιτικές θέσεις
----------------

Η Κωνσταντοπούλου τάσσεται υπέρ της αποκήρυξης και διαγραφής του δημόσιου χρέους της Ελλάδας, καθώς το θεωρεί αποδεδειγμένα μη βιώσιμο. Θεωρεί, ακόμα, ότι η δημιουργία και διόγκωση του χρέους αυτού έγινε σε βάρος του δημόσιου και κοινωνικού συμφέροντος, ενώ χρησιμοποιείται ως εργαλείο υποταγής του λαού και της κοινωνίας. Ως πρόεδρος της Βουλής είχε παραδώσει στον Πρόεδρο της Δημοκρατίας το πόρισμα της Επιτροπής Αλήθειας Δημοσίου Χρέους, χαρακτηρίζοντας τον Προκόπη Παυλόπουλο συμπαραστάτη της προσπάθειας αναζήτησης της αλήθειας για το χρέος. Ακόμη, έχει ταχθεί κατά της Συμφωνίας των Πρεσπών θεωρώντας ότι «αποτελεί εκχώρηση της εθνικής κυριαρχίας».

Κριτική
-------

Κατά τη διάρκεια της θητείας της ως προέδρου της Βουλής των Ελλήνων δέχτηκε κριτική από κόμματα της αντιπολίτευσης, ιδίως απ'το Ποτάμι αλλά και από τον ΣΥΡΙΖΑ. για αντικοινοβουλευτική και αυταρχική συμπεριφορά.

Προσωπική ζωή
-------------

Στις 28 Σεπτεμβρίου 2014 παντρεύτηκε τον επί 10 χρόνια σύντροφό της, Απόστολο Μαντή, με τον οποίο χώρισε το 2022. Σήμερα σύντροφος της είναι ο ηθοποιός Διαμαντής Καραναστάσης.

Έχει δηλώσει αγνωστικίστρια, ωστόσο επέλεξε να παντρευτεί με θρησκευτικό γάμο.

Παραπομπές
----------

1. ↑  Γούλας, Βασίλης και Ρέβη, Ευλαμπία (27 Σεπτεμβρίου 2014). «Ο γάμος της Ζωής Κωνσταντοπούλου». protothema.gr. Ανακτήθηκε στις 26 Ιουνίου 2015. CS1 maint: Πολλαπλές ονομασίες: authors list (link)
2. ↑
3. ↑
4. ↑  «Αυτή είναι η νεότερη πρόεδρος της ελληνικής Βουλής». *www.tvxs.gr*. 6 Φεβρουαρίου 2015. Ανακτήθηκε στις 9 Ιουλίου 2016.
5. ↑  «Ψηφοδέλτιο του ΣΥΝΑΣΠΙΣΜΟΥ ΡΙΖΟΣΠΑΣΤΙΚΗΣ ΑΡΙΣΤΕΡΑΣ για τις Ευρωεκλογές της 7ης Ιουνίου 2009». ΣΥΡΙΖΑ. 11 Μαΐου 2009. Ανακτήθηκε στις 29 Νοεμβρίου 2015.
6. ↑  Γιώργος Σ. Μπουρδάρας (06-02-2015). «Πρόεδρος της Βουλής με ρεκόρ ψήφων η Ζωή Κωνσταντοπούλου». *Η Καθημερινή*.. Ανακτήθηκε στις 06-02-2015.
7. ↑  «Με ιστορικό ρεκόρ ψήφων πρόεδρος της Βουλής η Ζωή Κωνσταντοπούλου». *Εφημερίδα των Συντακτών*. 06-02-2015. Αρχειοθετήθηκε από το πρωτότυπο στις 2015-02-14.. Ανακτήθηκε στις 06-02-2015.
8. ↑  «Κωνσταντοπούλου: Οι θεσμοί δεν αποδίδουν την προσήκουσα σημασία στο «Όχι» | in.gr». *in.gr*. 2015-07-06.. Ανακτήθηκε στις 2018-07-07.
9. ↑  «Σεξισμός κατά των γυναικών στο ελληνικό Κοινοβούλιο». *Η Εφημερίδα των Συντακτών*. 2015-08-05. Αρχειοθετήθηκε από το πρωτότυπο στις 2016-04-01.. Ανακτήθηκε στις 2018-07-07.
10. ↑  iefimerida.gr (2015-08-05). «Φαινόμενα σεξισμού στη Βουλή - Τι διαπιστώνει η Γενική Γραμματεία Ισότητας». *iefimerida.gr*.. Ανακτήθηκε στις 2018-07-07.
11. ↑  «Διαπρεπείς Ελληνίδες τίμησε η Βουλή με αφορμή την Παγκόσμια Ημέρα της Γυναίκας». *Τα Νέα Οnline*.. Ανακτήθηκε στις 2018-07-07.
12. ↑  «Συγκροτήθηκε η «Επιτροπή Αλήθειας Δημοσίου Χρέους»». *www.parliament.gr*. Βουλή των Ελλήνων. Αρχειοθετήθηκε από το πρωτότυπο στις 29 Ιουνίου 2015. Ανακτήθηκε στις 10 Ιουλίου 2016.
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Ιουλίου 2019. Ανακτήθηκε στις 3 Ιουλίου 2019.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Ιουλίου 2019. Ανακτήθηκε στις 3 Ιουλίου 2019.
15. ↑  ««Πλεύση Ελευθερίας» -Το νέο κόμμα της Ζωής Κωνσταντοπούλου». *www.iefimerida.gr*. 15 Απριλίου 2016. Ανακτήθηκε στις 9 Ιουλίου 2016.
16. ↑
17. ↑
18. ↑
19. ↑
20. ↑
21. ↑
22. ↑
23. ↑  Λάμπρος, Σταυρόπουλος (23 Οκτωβρίου 2014). «ΠαΣοΚ:Αντικοινοβουλευτική η συμπεριφορά της Κωνσταντοπούλου». *Ειδήσεις - νέα - Το Βήμα Online*. Ανακτήθηκε στις 24 Αυγούστου 2019.
24. ↑  «Θεοδωράκης: Αυταρχική η συμπεριφορά της Κωνσταντοπούλου - ΒΙΝΤΕΟ». *www.enikos.gr*. Ανακτήθηκε στις 24 Αυγούστου 2019.
25. ↑  «Πλήθος καταγγελιών για παραβιάσεις του κανονισμού της Βουλής». *Kathimerini.com.cy*.. Ανακτήθηκε στις 2018-07-07.
26. ↑  Μπουρδάρας, Γιώργος. «Συνεχείς εμπλοκές στη Βουλή για επιλογές της Κωνσταντοπούλου». *Η Καθημερινή*.. Ανακτήθηκε στις 2018-07-07.
27. ↑  Σταυρόπουλος, Λάμπρος. «Ο Φίλης «αδειάζει» Κωνσταντοπούλου για τις διαδικασίες νομοθέτησης». *TO BHMA*. Ανακτήθηκε στις 7 Ιουλίου 2018.
28. ↑  iefimerida.gr (2014-09-28). «Όλα όσα έγιναν στο γάμο της Ζωής Κωνσταντοπούλου -Το «στήσιμο» του γαμπρού επί μιάμιση ώρα, οι συγκινημένοι γονείς και ο Αλέξης Τσίπρας με την Περιστέρα [εικόνες»]. *iefimerida.gr*.. Ανακτήθηκε στις 2018-07-07.
29. ↑  «Απόστολος Μαντής: Αυτός είναι ο πρώην σύζυγος της Ζωής Κωνσταντοπούλου - Με τι ασχολείται». *Athens Magazine*. 15 Απριλίου 2022.
30. ↑  «Ζωή Κωνσταντοπούλου: Ποιος είναι ο σύντροφός της, Διαμαντής Καραναστάσης - Δεύτερος στο ψηφοδέλτιο». *newsbomb.gr*. 13 Ιουνίου 2023.
31. ↑  Παύλος Παπαδόπουλος (26-12-2015). «Ζωή Κωνσταντοπούλου: Θα κάνω ό,τι χρειαστεί». *ΒΗΜΑgazino*.. Ανακτήθηκε στις 05-01-2015.
32. ↑
33. ↑

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρόεδροι της Βουλής των Ελλήνων |
| --- |
|  |
| 1843 - 1862 4 | 
Νικηταράς • Κανέλλος Δεληγιάννης • Ρήγας Παλαμήδης • Δημήτριος Καλλιφρονάς • Δημήτριος Χατζίσκος • Αντώνιος Γεωργαντάς • Λάζαρος Γιουρδής • Ευστράτιος Παρίσης • Παναγιώτης Βάρβογλης • Θρασύβουλος Ζαΐμης • Αλέξανδρος Κουμουνδούρος • Ιωάννης Ζάρκος • Αλέξανδρος Κοντόσταυλος • Δημήτριος Μπουντούρης • Ανδρέας Αυγερινός • Ανδρέας Χ. Λόντος • Ανάργυρος Χατζηαναργύρου • Φίλων Φίλωνος • Λεωνίδας Πετιμεζάς |
|  |
| 1843 - 1862 3 | 
Γεώργιος Κουντουριώτης • Αναγνώστης Παπαγιαννόπουλος (Δεληγιάννης) • Αναγνώστης Μοναρχίδης |
|  |
| 1864 - 1924 | 
Δημήτριος Ι. Κριεζής5 • Ζηνόβιος Βάλβης • Αριστείδης Μωραϊτίνης • Διομήδης Κυριακός • Ιωάννης Μεσσηνέζης • Επαμεινώνδας Δεληγεώργης • Ευθύμιος Κεχαγιάς • Λυκούργος Κρεστενίτης • Ιάκωβος Παξιμάδης • Τριαντάφυλλος Λαζαρέτος • Δημήτριος Δρόσος • Δημήτριος Χρηστίδης • Κωνσταντίνος Λομβάρδος • Σπ. Μήλιος (Σπυρομήλιος) • Ιωάννης Ν. Δεληγιάννης • Ιωάννης Ζάρκος • Στυλιανός Κασιμάτης • Σωτήριος Σωτηρόπουλος • Νικόλαος Παπαμιχαλόπουλος • Σπύρος Βαλαωρίτης • Παύλος Καλλιγάς • Δημήτριος Καλλιφρονάς • Αντώνιος Ρικάκης • Στέφανος Στεφανόπουλος • Κωνσταντίνος Κωνσταντόπουλος • Νικόλαος Γεωργιάδης • Βασίλειος Βουδούρης • Αλέξανδρος Ζαΐμης • Αλέξανδρος Ρώμας • Νικόλαος Τσαμαδός • Νικόλαος Μπουφίδης • Θεόδωρος Ρετσίνας • Δημήτριος Ράλλης • Νικόλαος Λεωνίδας • Νικόλαος Χατζίσκος • Νικόλαος Λεβίδης • Κωνσταντίνος Κουμουνδούρος • Κωνσταντίνος Έσσλιν • Νικόλαος Στράτος • Ιωάννης Τσιριμώκος • Κωνσταντίνος Ζαβιτσιάνος • Μιχαήλ Θεοτόκης • Θεμιστοκλής Σοφούλης • Κωνσταντίνος Αργάσαρης-Λομβάρδος • Ελευθέριος Βενιζέλος |
|  |
| 1924 - 1935 3 | 
Αλέξανδρος Ζαΐμης • Λεωνίδας Παρασκευόπουλος • Στυλιανός Γονατάς |
|  |
| 1924 - 19352 | 
Κωνσταντίνος Ρακτιβάν • Θεμιστοκλής Σοφούλης • Ιωάννης Τσιριμώκος • Χαράλαμπος Βοζίκης |
|  |
| 1946 - 1967 | 
Ιωάννης Θεοτόκης • Πραξιτέλης Μουτζουρίδης • Δημήτριος Γόντικας • Ιωάννης Μακρόπουλος • Κωνσταντίνος Ροδόπουλος • Ηλίας Τσιριμώκος • Γεώργιος Αθανασιάδης - Νόβας • Εμμανουήλ Μπακλατζής5 • Δημήτριος Παπασπύρου |
|  |
| 1974 - σήμερα | 
Κωνσταντίνος Παπακωνσταντίνου • Δημήτριος Παπασπύρου • Ιωάννης Αλευράς • Αθανάσιος Τσαλδάρης • Απόστολος Κακλαμάνης • Άννα Μπενάκη - Ψαρούδα • Δημήτρης Σιούφας • Φίλιππος Πετσάλνικος • Βύρων Πολύδωρας • Βαγγέλης Μεϊμαράκης • Ζωή Κωνσταντοπούλου • Νίκος Βούτσης • Κώστας Τασούλας |
|  |
| 
1 Πρόεδροι Εθνοσυνελεύσεων, Βουλής και Βουλευτικού κατά την Επαναστατική περίοδο. 2 Πρόεδροι Εθνοσυνελεύσεων και Βουλής.3 Πρόεδροι Γερουσίας. 4Πρόεδροι Εθνοσυνελεύσεων. 5Προσωρινός πρόεδρος. |

 |